钦定古今图书集成/明伦汇编/官常典/第619卷 > 《为王敬则谢会稽太守启》齐·谢脁
## 钦定古今图书集成/明伦汇编/官常典/第619卷 > 《为王敬则谢会稽太守启》齐·谢脁

臣本布衣，不谋远大，折冲之勤不举，燮理之义何阶？
常恐覆𫗧是贻，咎征斯应。陛下继历圣统，日月重光，
得以桓珪衮服，拜奉岁时，视濯献牲，鞠躬郊庙。而鸿
恩妄假，覆授龟符，玉节迈于双璜，表东侔于四履。临
边三事，既谢张温；颍川再抚，亦惭黄霸。